**Vejledning til installation af PostgreSQL og PostGIS**

Version 1 – 11. februar 2022

Et billede, der indeholder kort

Automatisk genereret beskrivelse

Forfattere:

Bo Victor Thomsen, GIS- og IT-Specialist, AestasGIS

Denne vejledning beskriver, hvorledes man kan installere og opsætte en lokal PostgreSQL inkl. PostGIS på en Windows 10 eller senere.

Zip filen indeholder – udover denne vejledning – tre filer:

* Installationsfil for PostgreSQL ver. 13.6: postgresql\_13.exe
* Installationsfil for PostGIS ver 3.2: postgis\_3\_2\_pg13.exe.
* Installations kommandoprocedure til automatiseret installation: pg\_inst\_local.cmd

For at installere PostgreSQL og PostGIS gøres følgende:

1. *Windows brugeren, som benyttes til installation, skal have ”lokal administrator” rettigheder på pc’en!*
2. Zip fil med installationsfiler kan downloades fra denne http-adresse:  
   **https://drive.google.com/file/d/1S7Hh0sXrGtXSLkvQBdH8\_vfzdRNs2Xz8/view?usp=sharing**
3. Indholdet af zip-filen udfoldes i en vilkårlig mappe. Alle filer skal dog placeres i *samme* mappe.
4. Med Windows stifinder (på den pc, som PostgreSQL og PostGIS skal installeres på) navigeres til mappen med de ovennævnte filer.
5. Med musen *højreklikkes* der på kommandofil: **pg\_inst\_local.cmd.**
6. I undermenuen *klikkes* på punkt ”*Kør som administrator*”. Kommandoproceduren udføres med administrator rettigheder og vil installere PostgreSQL og PostGIS uden bruger intervention.

Den installerede PostgreSQL vil:

* Benytte port **5432** til data kommunikation
* Have sat password for superbruger **postgres** til **ukulemy.**
* Vil placere programinstallationen i mappe **C:\Program Files\PostgreSQL\13**
* Vil placere databaser i mappe **C:\Program Files\PostgreSQL\13\data**
* Vil *kun* kunne kommunikere med programmer installeret på samme pc som PostgreSQL er installeret på (lokal installation)

Ved at redigere i kommando proceduren kan man ændre på hhv. portnummer, password, program- og data mappe. Metoder til ændringerne er dokumenteret i kommandoproceduren som REM-kommentarer.  
  
Det anbefales dog *ikke* at foretage ændringer. Hvis der alligevel foretages ændringer i standard opsætningen, bedes IT-administrator informere brugeren af pc’en om dette - samt værdierne på de ændrede parametre.